Een miljoen kerse vir seuntjie met seldsame siekteDihan Meyburgh Foto: Facebook Die gemeenskap van Delmas in Mpumalanga het ŉ Facebook-groep gestig om Saterdag 1 miljoen kerse te laat brand vir die tweejarige Dihan Meyburgh wat in September 2013 ŉ beenmurgoorplanting ondergaan het. Diederik en Hannetjie Meyburgh se seuntjie is met ŉ X-gekoppelde chroniese granulomateuse, ŉ seldsame en ernstige immuunsiekte gediagnoseer toe hy ses maande oud was. Sy boetie is ses jaar gelede in die ouderdom van 10 maande vermoedelik aan dieselfde siekte dood. Die kerse gaan landswyd op Saterdag, 15 Maart om 15:00 aangesteek word. Die gemeenskappe van Brakpan (Gauteng), Secunda (Mpumalanga), Virginia (Vrystaat), Mookgophong (Naboomspruit, Limpopo), Koornfontein by Komati-kragstasie (Mpumalanga) en Pietermaritzburg (KwaZulu-Natal) het reeds aangedui dat hulle aan dié veldtog sal deelneem. Die gemeenskap het in 2013 oorweldigend reageer op ŉ berig dat Dihan ouers nie die beenmurgoorplanting kon bekostig nie. Danksy ruim skenkings kon hy aan die einde van September ‘n beenmurgoorplanting ondergaan. Diederik (33) en Hannetjie (32) het ook drie ander kinders, Vanessa (15), Willem (6) en Liné (11 maande). Hulle woon op ’n plaas waar Diederik heeltyds boer. Klik hier die Facebook-groep te besoek. Lees ook: Video: Beursies oop vir seuntjie met seldsame siekte Video: Seuntjie met seldsame siekte kort dringend hulp